**KLAIPĖDOS MIESTO SAVIVALDYBĖS TARYBA**

**NUOLATINĖ KOMISIJA REGLAMENTUI RENGTI BEI KOREGUOTI**

**POSĖDŽIO PROTOKOLAS**

2014 m. gruodžio 8 d. Nr. TAR1 – 89

Klaipėda

Posėdis įvyko 2014-12-03. Pradžia 15.00 val.

Posėdžio pirmininkas – Artūras Šulcas.

Posėdžio sekretorė – Lietutė Demidova.

Posėdyje dalyvavo komisijos nariai: Artūras Razbadauskas, Vidmantas Plečkaitis, Nerijus Čapas, Teisės skyriaus vedėjas Andrius Kačalinas, Tarybos sekretorius M. Vitkus, Savivaldybės kontrolierė Daiva Čeporiūtė

Posėdyje dalyvavusių asmenų sąrašas pridedamas (priedas).

Darbotvarkė patvirtinta bendru sutarimu:

Dėl Klaipėdos miesto savivaldybės tarybos 2001 m. rugsėjo 20 d. sprendimo Nr. 223 „Dėl Savivaldybės tarybos veiklos reglamento patvirtinimo“ pakeitimo. Pranešėjas A. Kačalinas

SVARSTYTA. Klaipėdos miesto savivaldybės tarybos 2001 m. rugsėjo 20 d. sprendimo Nr. 223 „Dėl Savivaldybės tarybos veiklos reglamento patvirtinimo“ pakeitimas.

Pranešėjas – A. Kačalinas. Siūlo pakeisti Klaipėdos miesto savivaldybės tarybos veiklos reglamentą, patvirtintą Klaipėdos miesto savivaldybės tarybos 2001 m. rugsėjo 20 d. sprendimu Nr. 223 „Dėl Savivaldybės tarybos veiklos reglamento patvirtinimo“:

11 punktą ir išdėstyti jį taip: „11. Savivaldybės tarybos posėdžio darbotvarkę sudaro meras. Ne vėliau kaip prieš 4 darbo dienas iki Savivaldybės tarybos posėdžio svarstytinus klausimus kartu su įregistruotais sprendimų projektais meras privalo įtraukti į posėdžio darbotvarkę. Jei meras svarstytinų klausimų į posėdžio darbotvarkę neįtraukia, apie tai ir neįtraukimo priežastis nurodoma darbotvarkėje. Posėdžio pradžioje tvirtinant darbotvarkę balsuojama dėl kiekvieno į darbotvarkę neįtraukto svarstytino klausimo. Klausimas įtraukiamas į darbotvarkę posėdyje dalyvaujančių tarybos narių balsų dauguma.“

12 punktą ir išdėstyti jį taip: „12. Savivaldybės tarybos posėdžio darbotvarkė gali būti papildyta ne daugiau kaip penkiais sprendimų projektais ar pakeista Savivaldybės tarybos sprendimu komiteto, komisijos, frakcijos ar 1/3 dalyvaujančių posėdyje tarybos narių siūlymu, jei dėl šių siūlymų sprendimų projektai įregistruoti sekretoriate ne vėliau kaip prieš 24 valandas iki posėdžio pradžios. Ši nuostata netaikoma siūlymams, susijusiems su norminio pobūdžio sprendimų projektų pateikimu. Pasiūlius daugiau negu 5 sprendimų projektus, už kiekvieną papildomą sprendimo projektą balsuojama atskirai. Papildomais sprendimų projektais negali būti teikiami detalieji planai ir jų koncepcijos.“

75.2 papunktį – vietoje žodžio „programų“ įrašyti žodį “priemonių“ ir visą papunktį išdėstyti taip: „75.2. svarsto ir teikia siūlymus dėl savivaldybės teritorijos raidos analizės, dėl bendrųjų ilgalaikių socialinių, kultūrinių, ūkinių, investicinių, demografinių, nusikaltimų kontrolės ir prevencijos, ekologinių, sveikatos ir kitų priemonių projektų rengimo organizavimo;“

83 punktą ir išdėstyti jį taip: „83. Savivaldybės atstovaujamosios ir vykdomųjų institucijų priimti norminiai teisės aktai, taip pat mero priimti teisės aktai, kuriuos skelbti Teisės aktų registre privaloma pagal teisės aktus, oficialiai skelbiami Teisės aktų registre Teisėkūros pagrindų įstatymo nustatyta tvarka ir savivaldybės interneto svetainėje. Šie teisės aktai įsigalioja kitą dieną po oficialaus paskelbimo Teisės aktų registre, jeigu pačiame teisės akte nenumatyta vėlesnė įsigaliojimo data, išskyrus teisės aktus ir jais patvirtintus teritorijų planavimo dokumentus, kurie įsigalioja kitą dieną po įregistravimo ir paskelbimo Lietuvos Respublikos teritorijų planavimo dokumentų registre, jeigu teisės akte dėl teritorijų planavimo dokumento patvirtinimo nenustatyta vėlesnė jo įsigaliojimo data.“

84 punktą ir išdėstyti jį taip: „84. Savivaldybės atstovaujamosios ir vykdomųjų institucijų, taip pat mero priimti teisės taikymo aktai (individualūs teisės aktai), kurie nėra Teisės aktų registro objektai, įsigalioja jų pasirašymo dieną, jeigu pačiuose teisės aktuose nenustatyta vėlesnė jų įsigaliojimo data. Teisės taikymo aktai, kurie yra Teisės aktų registro objektai, įsigalioja nuo paskelbimo Teisės aktų registre, jeigu pačiame teisės taikymo akte nenumatyta vėlesnė įsigaliojimo data.“

126.2 papunktį – vietoje žodžio „programų“ įrašyti žodį “priemonių“ ir visą papunktį išdėstyti taip: „126.2. laiku ir tinkamai būtų rengiami savivaldybės teritorijos raidos analizės ir ilgalaikių socialinių, kultūrinių, ūkinių, investicinių ir kitų priemonių projektai, užtikrinama jų įgyvendinimo kontrolė;“

169.11 papunktį – vietoje žodžio „programas“ įrašyti žodį “priemones“ ir visą papunktį išdėstyti taip: „169.11. nagrinėja prioritetinių verslo sričių skatinimo priemones;

182 punktą ir išdėstyti jį taip: „182. Savivaldybės biudžeto sudarymo pagrindas yra patvirtinti savivaldybės strateginio planavimo dokumentai, taip pat savivaldybių funkcijoms įgyvendinti reikalingų lėšų skaičiavimai.“

225 punktą – vietoje žodžio „gegužės“ įrašyti žodį “liepos“ ir visą punktą išdėstyti taip: „225. Iki einamųjų metų balandžio 1 dienos Savivaldybės taryba išklauso komitetų, Savivaldybės administracijos direktoriaus, iki einamųjų metų gruodžio 31 dienos – Kontrolės komiteto, iki einamųjų metų liepos 1 dienos – savivaldybės kontrolieriaus, o iki gegužės 1 dienos – mero ir kolegijos veiklos ataskaitas ir priima dėl jų sprendimus.“

A. Šulcas klausia, kas yra „svarstytini klausimai“.

A. Kačalinas primena, kad „svarstytini klausimai“ yra tie klausimai, kurie tinkamai ir laiku suderinti ir pateikti į darbotvarkę.

A. Šulcas galvoja, kad reikėtų reglamente patikslinti kas yra „svarstytini klausimai“.

N. Čapas teiraujasi, ką reiškia „svarstytini klausimai“ ir „įregistruoti sprendimų projektai“.

A. Kačalinas sako, kad Vietos savivaldos įstatyme ši nuostata taip (įdingai) suformuluota.

A. Šulcas mano, kad pateiktame reglamento 12 punkte neturėtų būti sakinio: Ši nuostata netaikoma siūlymams, susijusiems su norminio pobūdžio sprendimų projektų pateikimu“.

A. Kačalinas sako, kad ir vėl formuluotė „Ši nuostata netaikoma siūlymams, susijusiems su norminio pobūdžio sprendimų projektų pateikimu“ įrašyta įstatyme.

N. Čapas sako, kad 12 punkte: „12. Savivaldybės tarybos posėdžio darbotvarkė gali būti papildyta ne daugiau kaip penkiais sprendimų projektais...“, tačiau toliau rašoma, kad „pasiūlius daugiau negu 5 sprendimų projektus, už kiekvieną papildomą sprendimo projektą balsuojama atskirai..“.

D. Kerekeš paaiškina, kad dėl 5 papildomų klausimų taikoma viena procedūra, o dėl likusių - kita procedūra.

NUTARTA:

1. Informacija išklausyta.

2. Pateikti definicijos  „svarstytini klausimai“  išaiškinimą (11 punktas) ir  išaiškinti ar reglamento 12 punkto sakinys: „Ši nuostata netaikoma siūlymams, susijusiems su norminio pobūdžio sprendimų projektų pateikimu“ tikrai leidžia teikti Tarybai svarstyti  norminio pobūdžio sprendimus, nesilaikant reglamente nustatytos tvarkos.

Posėdis baigėsi 16.00 val.

Posėdžio pirmininkas Artūras Šulcas

Posėdžio sekretorė Lietutė Demidova